
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: S/2021-3/2016
Előterjesztést készítette: Kisné Kiss Anna élelmezésvezető / Kántor Erzsébet testületi üi.
Előterjesztés elkészítésének időpontja: 2016. március 17.
Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. március 23-án tartandó munkaterv szerinti ülésére

2. napirendhez

Tárgy: Beszámoló a Központi konyha 2015. évi munkájáról
Tisztelt Képviselő-testület!
Intézményeink évente beszámolnak a Képviselő-testületnek munkájukról. Munkatervünk szerint a márciusi ülésen a Központi konyha beszámolója van soron. Élelmezésvezető asszony benyújtotta beszámolóját, ami csatolásra került az előterjesztéshez.
Kérem a tisztelt Képviselő-testületet, hogy az előterjesztést megtárgyalni szíveskedjen!
…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete a Központi konyha 2015. évi munkájáról szóló beszámolót – megköszönve az intézmény dolgozóinak egész éves áldozatos munkáját – elfogadja. 
Határidő: azonnal
Felelős: intézményvezető
Sülysáp, 2016. március 17.

Horinka László s.k. 


polgármester
Láttam!
Sülysáp, 2016. március 17.
Dr. Tóth Krisztina
jegyző
Beszámoló

Központi Konyha 2015. évi munkájáról

Tisztelt Polgármester Úr!

Tisztelt Alpolgármester Úr, Képviselő – testület!

A 2015-ös év elején bevezetésre került az EMMI rendelet, mely kissé átalakította a konyha mindennapjait.
Konyhai dolgozóim létszáma az előző évek adatait hozza, 12 fő:

1. Beri Ernőné
Szakács

2. Győző M. Ottó
Szakács

3. Csalaminé Sz. Tünde
Konyhai Kisegítő

4. Szvitek Józsefné
Konyhai kisegítő

5. Kovács Gyöngyvér 
Konyhai Kisegítő

6. Csergő Margit
Konyhai kisegítő 

7. Mázás Józsefné
Ételkiadó

8. Balázs Etelka
Mosogató

9. Nagy Tiborné
Ételkiadó Móra Tagisk.

10. Buzás Istvánné
Ételkiadó Szent I. Isk.

11. Pál László
Gépkocsivezető

12. Kisné Kiss Anna
Élelmezésvezető

Pozitívumnak értékelem, hogy a dolgozók összetétele nem változott, egymással jól együttműködő közösségé lett, mely a városnapon is megmutatkozott, egy emberként álltak mellém, s erőn felül teljesítettek, bevételünk jól alakult annak ellenére, hogy még nem tettünk ehhez hasonlót sem.

Az ételszállító autó műszaki vizsgája 2016. évben jár le. Az autóforgalomba helyezése 2002.04.10., javaslom az autó cseréjét. Az autó a folyamatos használat következtében elöregedett, a jobb oldali ülés előtti szakaszon tenyérnyi nagyságú (korrózió következtében) lyuk, behegesztésre került. A rakodótér befogadó képessége az elmúlt időben kevésnek bizonyult, a kiszállítandó ételszállító edények térfogatának növekedése miatt, mely összefügg az intézményi étkezők létszámának emelkedésével.
2015-ös évben az átlag havi adagszámok, következőképpen alakultak:
Tízórai:

9562
adag/hó (átlag)

Ebéd:

11841
adag/hó (átlag)

Uzsonna:

7676
adag/hó (átlag)

Természetesen ezek az adatok havi változók, melyek mindig függnek a szünetek, és a betegségek számától.

Ellátási díjak bevétele:
31.179.695,- Ft

Élelmiszer beszerzés
tervezett:
49.810.000,- Ft


teljesített:
46.512.339,- Ft

Előirányzott költségvetési kiadások:
91.861.729,- Ft

Kiadásaink (összesen): 86.925.394,- Ft

A 2015-ös évben jelentkező készletbeszerzésből adódó megtakarítás, a beszállítók által kínált ár különbségekből tevődik össze. Beszállítóink esetében vizsgáltuk, hogy egyazon termék, azonos minőség mellett, árainak módosulását figyelembe vettük, így a legjobb áron kínálót részesítve előnyhöz. A 2016-os évben szintén nem emeltünk az étkezők költségein.

HACCP rendszerünket aktualizáltuk,melyet indokolttá tett az EMMI rendelet, s ezen rendelet maga után vonta az ételkészítésben is előírt változásokat. Só és cukor szegény étrend.

Főzőkonyhánk élesben megkezdte a rendelet lassú bevezetését, mely vonatkozik, a technológiára, adagolásra, új alapanyagok bevezetésére is. Étkezőink nehezen tudják befogadni, az új ízeket, ismeretlen alapanyagokat, s talán mondhatom, hogy nem tudtuk bevezetni a sótlanságot az óvodai étkezők esetében (mely 2 gr só).

Ez évben is voltak fejlesztéseink, kicseréltük bejárati ajtónkat, szúnyoghálóval is elláttuk mely korszerűséget kölcsönöz az arra járó felé (285.000 FT költsége).

Kieszközöltünk az egyik beszállító cégtől (Ozirisz Kft) eszközvásárlást a konyha részére, mely két darab melegen-tartó kocsit jelent (420.000 Ft értékben), ezen eszközöket ajándékba kaptuk, nekünk nem került semmibe. Melegen-tartó eszközök a két tálaló konyhán kaptak helyet, mely az ebéd megfelelő hőn tartását teszi lehetővé az étkezés végéig.

Tárgyi eszközt is vásároltunk: tányér, pohár, ételszállító badella, magasabb szintű ellátás érdekében.

Kitekintve a jövőre, szeretnénk a konyha felszereltségét növelni, a nyílászárók cseréje vált továbbá esedékessé, melyhez segítséget kapunk Önkormányzat vezetőitől. Ezúton is köszönjük irányunkba tanúsított megértő jóindulatukat. Folytatni kívánjuk a már elkezdett nagyobb eszköz vásárlását, beszállító cégek bevonásával, mely biztos alapokra helyezi a konyha működését, és kialakítja a cégekkel a bizalmi kapcsolatot.

Köszönöm a Polgármester Úrnak, Hivatal dolgozóinak, s a Képviselő - testület minden tagjának, a Távüsz Kft dolgozóinak, irányomba tanúsított bizalmát, jó indulatát.

Kérem, évértékelő beszámolóm elfogadását, 2016–os év terveiben való támogatást.

Sülysáp, 2016. március 13.


Kisné Kiss Anna


élelmezésvezető

